open-index/open-wikipedia-markdown huggingface dataset:
பெக்கோரைட்டு

**பெக்கோரைட்டு** *(Pecoraite)* என்பது Ni3(Si2O5)(OH)4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிக்கல் சிலிக்கேட்டு வகைக் கனிமமான இது செர்பெடைன் குழுக் கனிமங்களில் ஒரு உறுப்பினராகக் கருதப்படுகிறது. புவியியலாளர் வில்லியம் தாமசு பெக்கோரா கண்டுபிடித்த காரணத்தால் இக்கனிமத்திற்கு பெக்கோரைட்டு என்ற பெயர் இடப்பட்டிருக்கிறது. மில்லெரைட்டு போன்ற நிக்கல் சல்பைடு கனிமங்கள் அல்லது விண்கற்களின் சூழல்சிதைவு அல்லது ஆக்சிசனேற்றத்துடன் இக்கனிமம் தொடர்பு கொண்டுள்ளது. உருமாறிய மிகுகாரப்பாறை வகைகளிலும் பெக்கோரைட்டு காணப்படுகிறது  .பச்சை, எலுமிச்சை பச்சை அல்லது நீலப் பச்சை நிறத்துடன் மெழுகுத் தன்மையுடன் மண்ணைப் போன்ற மிளிர்வுப் பாறையாகத் தோற்றமளிக்கிறது, மோவின் அளவுகோலில் பெக்கோரைட்டின் கடினத்தன்மை மதிப்பு 2.5 ஆகும் . அமைப்புரீதியாக பெக்கோரைட்டு பொதுவாக  வளைந்த தட்டுகள், சுருள்கள் மற்றும் குழாய்களுடன் தொடர்புகொண்டதாக கருதப்படுகிறது. தானியம் போன்ற சிறு மணிகளாகவும் பெருத்த பொதிவுகளாகவும் கூட பெக்கோரைட்டு கனிமம் காணப்படலாம். 

பன்னாட்டு கனிமவியம் சங்கம் பெக்கோரைட்டு கனிமத்தை  Pco என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:நிக்கல் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
தத்வபோதம்

வேதாந்த சஸ்திரங்களை முறையாக படிக்க விரும்புபவர்களுக்கு **“தத்வபோதம்”** என்ற நூல் ஒரு அறிமுக நூலாகும். வேதாந்த விஷயங்களில் எதை படிக்க விரும்புகின்றோமோ அதன் சாராம்சமாக இந்த நூல் விளங்குகின்றது. ஜீவாத்மா, சிருஷ்டி, ஈஸ்வரன், கர்மபலன், இறுதியில் மோட்சம் வரை அனைத்து விளக்கங்களும் இந்த “தத்வ போதம்” என்ற இந்த நூலின் வாயிலாக அறியலாம்.

உபநிஷத்துக்களை படிக்க விரும்பினால் ஒரு மலர் தோட்டத்தில் விளைந்துள்ள பல்வேறு மலர் செடிகளின் கூட்டம் போன்று ஒவ்வொரு செடியிலிருந்தும், ஒவ்வொரு வண்ண மயமான பலவித மலர்களைப் பறித்து வந்து மாலையாக கட்ட வேண்டும். ஆனால், இந்த “தத்வபோதம்” என்ற நூல் அத்தகைய சிரமத்தை கொடுக்காமல் ஏற்கனவே பல மலர்களின் தொகுப்பை ஒன்றாக கட்டிய மலர் மாலைப் போன்று மிகவும் எளிதாக அனைத்து உப நிஷத்துக்களின் சாராம்சங்களை தொகுத்து பயன் படுத்திக் கொள்ளும்படி அமைந்துள்ளது.

மேலும் வேதாந்த பாடங்களைப் படிக்க விரும்பும் அதிகாரி, வேதாந்தத்திற்கே உரித்தான சில புதிய வார்த்தைகளை தெரிந்து கொள்ள வேண்டிய அவசியமும் உண்டாகின்றது. உதாரணமாக, மித்யா, சத்தியம், கர்மம், அதிகாரித்துவம், சமஹ, தமஹ மற்றும் சிரத்தை போன்ற வார்த்தைகளை எளிய தமிழ் நடையில் அனைவரும் படித்து புரிந்து பயனடையும் வகையில் இந்த நூலில் கொடுக்கப்பட்டுள்ளது.

இந்த நூலினை ஆழ்ந்து படிக்கின்றவர்கள் நிச்சயமாக தங்களுடைய பண்பு நலன்களையும், குண நலன்களையும் மேம்படுத்திக் கொண்டு வாழ்வின் எதார்த்த உண்மையை அறிந்து, தெளிந்து ஆனந்தமாக வாழ்வார்கள் என்பதில் எந்த விதமான ஐயப்பாடும் இல்லை.

மேலும், வேதாந்தம் என்ற வேதத்தின் இறுதிப்பகுதிகளான அனைத்து விஷயங்களையும் அனைவரும் விசாரித்து அறியும் வகையில் ஆதி சங்கராச்சாரியார் அவர்கள் பல நூல்களை சமஸ்கிருத மொழியில் இயற்றி சத் விசாரத்தில் ஒவ்வொருவரும் ஈடுபட்டு வாழும் காலத்திலேயே ஜீவன் முக்தனாக வாழ வேண்டும் என்று விரும்பி எழுதிய நூல்களின் வரிசையில் இந்த **“தத்வபோதம்”** என்ற நூலும் ஒன்றாகும்
## மேற்கோள்கள்

வேதாந்த நூல்கள்
பகுப்பு:இந்து தத்துவ நூல்கள்
பகுப்பு:சமசுகிருத நூல்கள்
திரெந்தி

**டிரின்த்து** (; ) நெதர்லாந்து நாட்டின் வடகிழக்கு பகுதியில் உள்ள ஒரு மாகாணம் ஆகும். இதன் எல்லைகள் முறையே தெற்கில் ஓவரிஜெசல், மேற்கில் பிரீஸ்லாண்டு, வடக்கில் குரோனிங்கன் மற்றும் மேற்கில் ஜெர்மனி நாடும் அமைந்துள்ளது.

## மேற்கோள்கள்
பகுப்பு:நெதர்லாந்தின் மாகாணங்கள்
பூதாமூர்

**பூதாமூர்**, கடலூர் மாவட்டத்தின் விருத்தாச்சலம் வட்டத்தில் உள்ள ஓர் ஊர் ஆகும். ஒரு பக்கம் நகர அமைப்பும் மறுபக்கம் முற்றிலும் கிராம அமைப்பும் கொண்டது இந்த ஊர். இந்த ஊர் மக்கள் உழவுத் தொழிலை செய்கின்றனர். இருப்பினும் அனைத்து வித தொழில் செய்யும் மக்களும், பல துறைகளிலும் வேலை புரியும் மக்களும் இங்கு உள்ளனர். இந்த ஊர் மிகவு‌ம் பழமையான பண்பாட்டு கோயில்களைக் கொண்டது.

## கோவில்கள்
ஊரின் முக்கியமானதும்  மிகவு‌ம் பழைமையானதும்  ஆன கோவில் * பூதாமூர், ஏனாதிமேடு அருகில்* எழுந்தருளியுள்ள *அருள்மிகு ஸ்ரீ முத்துலிங்க ஈஸ்பரர் (முனியப்பர்) கோவில்* ஆகும். இதனை * பெரிய முனியப்பர்* என்றும் *சப்த முனீஸ்வரர்* என்றும் அழைப்பர். 
  இந்த கோவில் *7 உபய நாட்களை' 'கொண்டு திருவிழா நடத்தப்படும். இதில் *3 ம் நாள் திருவிழா* மிகவு‌ம் சிறப்பு பெற்றதாக அமையும். திருவிழா காலங்களில் தினமும் *இரவு சாமி ஊர்வலம்* நடைபெறும். 
   இதனை அடுத்து ஆற்றங்கரை ஓரமாக தீர்த்தாங்கரை பகுதியில் சக்தி மிக்க * கருப்பனார் கோவில்* உள்ளது. இது பூதாமூர் மற்றும் ஏனாதிமேட்டில் வாழும் முக்கிய குடும்பங்களுக்கு குல தெய்வம் ஆகும். இந்த கோவிலின் வேல்கள் திட்டக்குடி அடுத்துள்ள *துங்கபுரம்* என அழைக்கப்படும் *சிறுமதுரை* எனும் ஊரில் இருந்து எடுத்து வரப்பட்டு வைக்கப்பட்டுள்ளது.
 
   மேலும் பூதாமூர் வள்ளலார் வீதியில் எழுந்தருளியுள்ள * அருள்மிகு ஸ்ரீ செங்கழனி மாரியம்மன் கோவில்* மிகவு‌ம் பிரசித்தி பெற்ற கோவில் ஆகும். இந்த கோவிலில் செடல் உற்சவம் மிகவு‌ம் கோலாகலமாக நடைபெறும். இது ஆடி மாதத்தில் நடைபெறும் நிகழும் திருவிழா. 100 க்கு மேற்பட்ட பக்தர்கள் இங்கு காப்பு கட்டி பாலக்கரை அருகில் உள்ள மணிமுத்தாறு ஆற்றங்கரையில் இருந்து அலகு அணிந்த வண்ணம் 3km தூரத்திற்கு நடந்து வந்து தங்கள் நேர்த்தி கடனை அம்மனுக்கு செலுத்துவார்கள். மேலும் இதில் அணிந்து மயில் அலகு பார்ப்பவர்களை பரவசம் அடைய செய்யும். 
   இதனை அடு்த்த பூதாமூர் நன்னேரி கரையில் எழுந்தருளியுள்ள * அருள்மிகு ஸ்ரீ திரௌபதி அம்மன் *  கோவில் அமைந்துள்ளது. இங்கு நடைபெறும் தீமிதி திருவிழா மிகவும் சிறப்பு வாய்ந்தது. திருவிழா காலத்தில் நடைபெறும் * அரவான் கடா பலி* நாடகம் ஒரு முக்கிய நிகழ்ச்சியாகும். 
மேலும் ஏரியின் மற்றொரு கரையில் பெரிய அரசமரத்தின் அடியில் பிள்ளையார் கோவில் உள்ளது. 
   பூதாமூர் பேருந்து நிறுத்தத்தில் இருந்து 100 மீ தொலைவில் சிறிய முனியப்பா கோவில் உள்ளது. இதனை மக்கள் ஆலமரத்து முனி என அன்புடன் அழைப்பர். இங்கு நடைபெறும் * தீமிதி திருவிழா* மிகவு‌ம் சிறப்பு வாய்ந்தது. இது ஒவ்வொரு சமுதாய மக்களுக்கும் 1 நாள் வீதம் 10 உபய நாட்களை கொண்ட திருவிழா ஆகும். இந்த ஊர் மக்களின் ஒற்றுமையை குறிக்கும் வண்ணம் இந்த கோவில் திருவிழா அமைந்துள்ளது. 
   இந்த கோவிலின் அருகில் * சிவன் கோவில்* உள்ளது. விஷேச காலங்களில் அங்கு சிறப்பு பூஜை நடைபெறும். 

   ஏனாதிமேட்டின் அருகில் ஒரு * சிவன் கோவில் '' உள்ளது. இங்கும் விஷேச கால பூஜைகள் நடைபெறும். மேலும் இந்த கோவிலின் சிறப்பு கோவில் முன் பகுதியில் உள்ள ஒரே கல்லால் ஆன பிள்ளையார் சிலை ஆகும்.

பகுப்பு:கடலூர் மாவட்டம்
பிலேவோலாண்டு

**பிலேவோலாண்டு** () நெதர்லாந்து நாட்டின் 12வது மற்றும் கடைசி மாகாணம் ஆகும். 1986 ஆம் ஆண்டு ஜனவரி மாதம் முதல் நாள் இந்த மாகாணம் விரிவாக்கப்பட்டுள்ளது. நெதர்லாந்து நாட்டின் தெற்கு மற்றும் கிழக்கு பிலேவோபோல்டர் பகுதிகள் இணைந்து ஒரு மாகாணமானது. நெதர்லாந்து நாட்டின் வடமேற்கு பகுதியில் உள்ள வடகடல் பகுதியின் வளைகுடா கடற்கரை முழுவதும் இம் மாகாணத்துடன் 1950 மற்றும் 1960 ஆம் ஆண்டுகளில் இணைத்துக்கொள்ளப்பட்டது. 
## மேற்கோள்
பகுப்பு:நெதர்லாந்தின் மாகாணங்கள்
பிரீஸ்லாண்டு

**பிரீஸ்லாண்டு** (; மேல் விரிசிய மொழி:Fryslân) இப்பகுதி வரலாற்று காலங்களில் பிரீஸ்யா என வழங்கப்பட்டது. இது நெதர்லாந்து நாட்டின் வடக்கு பகுதியில் உள்ள ஒரு மாகாணம் ஆகும். இது குரோனிங்கன் மாகாணத்திற்கு மேற்கிலும், திரெந்தி மற்றும் ஓவரிசில் மாகாணத்திற்கு வடமேற்கிலும், பிலேவோலாண்டு மாகாணத்திற்கு வடக்கிலும், வடக்கு ஒல்லாந்து மாகாணத்திற்கு வடகிழக்கிலும், வடகடல் பகுதியின் தெற்கிலும் அமைந்துள்ளது.

## மேற்கோள்
*Beslut fan Provinsjale Staeten van Friesland" [Resolution of the Provincial Council of Friesland]. Provinciaal Blad van Friesland (in Western Frisian) (7). 28 March 1996.
பகுப்பு:நெதர்லாந்தின் மாகாணங்கள்
ஒறுமொசுகான் மாகாணம்

**ஹொர்மொஸ்கான் மாகாணம்** (*Hormozgan Province* (, *Ostān-e Hormozgān*) என்பது ஈரானின் முப்பத்தோறு மாகாணங்களில் ஒன்றாகும். இந்த மாகாணமானது நாட்டின் தெற்கில் உள்ளது. இது நாட்டின் இரண்டாம் வட்டாரத்தைச் சேர்ந்தது ஆகும். நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை 2014 சூன் 22 அன்று ஐந்து பிராந்தியங்களாக ஒருங்கிணைக்கப்பட்டன. மாகாணம் ஓமான் மற்றும் ஐக்கிய அரபு அமீரகம் ஆகியவற்றின் கடல் எல்லையை பகிர்ந்து கொள்கிறது. இதன் பரப்பளவு  , மாகாணத்தின் தலைநகராக பண்டார் அப்பாஸ் நகரம் உள்ளது. மாகாணமானது பாரசீக வளைகுடாவில் பதினான்கு தீவுகளையும்,  1,000 கி.மீ. (620 மைல்) நீளம் கொண்ட கடலோர பகுதியைக் கொண்டுள்ளது.

இந்த மாகாணத்தில் பண்டார அபாஸ், பண்டார் லேங்கே, ஹஜியாபாத், மினப், குஷெம், சர்தாஷ்ட், சீக்கிய், ஜஸ்க், பாஸ்தாக், பண்டார் காமர், பார்சியன், ருடான்,  அபூமுஸா ஆகிய 13 முக்கிய நகரங்கள் உள்ளன. இந்த மாகாணமானது 13 மாவட்டங்கள், 69 நகராட்சிகள் மற்றும் 2,046 கிராமங்களைக் கொண்டுள்ளது. 2011 காலகட்டத்தில் மாகாணத்தின் மக்கள் தொகை 1.5 மில்லியன் ஆகும். ஹொர்மொஸ்கான் மாகாணத்தில் பார்சியன் கவுண்டி, பஸ்தாக் கவுண்டி, பந்தர் லெங்கேஷ் கவுண்டி, அபூமஸ்யூ கவுண்டி, குஷெம் கவுண்டி, காமீர் கவுண்டி, பண்டார் அபாஸ் கவுண்டி, ஹஜ்ஜியாபாத் கவுண்டி, ருடான் கவுண்டி, மனாப் கவுண்டி, சீக் கவுண்டி, பாஷார்ட் கவுண்டி, ஜாக்ஸ்க் கவுண்டி ஆகிய மாவட்டங்கள் உள்ளன.

## புவியியலும், காலநிலையும்
இந்த மாகாணமானது ஒரு மலைப்பிரதேசமாகும், இது சக்ரோசு மலைத்தொடரின் தெற்கு முனையாகும். மாகாணத்தில் மிகவும் வெப்பமான மற்றும் ஈரப்பதமான காலநிலை நிலவுகிறது. கோடைகாலத்தில் சில சமயங்களில்  120&nbsp;°F (49&nbsp;°C) வரை மிகுதியான வெப்பம்  இருக்கும். ஆண்டு முழுவதும் மிக குறைந்த மழைப் பொழிவு இருக்கும்.

## இன்றைய ஹொர்மொஸ்கான்
ஹொர்மொஸ்கான் மாகாணத்தில் தற்போது  11 துறைமுகங்கள், ஐந்து உள்நாட்டு விமான நிலையங்கள் மற்றும் மூன்று சர்வதேச விமான நிலையங்கள் உள்ளன. மாகாணத்தின் முதன்மையான துறை வேளாண் துறையாகும்.  தேசிப்பழ உற்பத்தியில் இந்த மாகாணம் ஈரானில் முதலிடம் வகிக்கிறது, மேலும் பேரீச்சை உற்பத்தித்தியில் இரண்டாவது இடத்தில் உள்ளது. ஈரானின் மீன்பிடிப் பொருட்களில் இந்த மாகாணத்தில் இருந்து 30% இருந்து வருகிறது. இங்கு உள்ள மூன்று பெரிய நீர்மின் அணைகளான எஸ்டெகலால் அணை, ஜெஜின் அணை, செம்மில் அணை ஆகிய அணைகள் மாகாணத்தின் தேவையைக்கு  உதவுகின்றன.

அண்மையில் ஜேர்மனானது கிஷெஸ் தீவை முதன்மை நிலப்பகுதியுடன் இணைக்கும் பாலம் ஒன்றை கட்டியெழுப்ப முன்வந்துள்ளது.

ஹொர்மொஸ்கான் மாகாணமானது இரு கட்டற்ற வணிக வலயங்களைக் கொண்டுள்ளது. இவை கிஷ் நகரில் ஒன்றும், குஷெம் தீவில் மற்றொன்றும் அமைந்துள்ளன உள்ளது.  கட்டற்ற வணிக வலயத்தைக் கொண்டுள்ள கிஷ் தீவானது ஈரானிய எண்ணெய் வளப் பகுதியில் அமைந்துள்ளது.
## முக்கிய இடங்கள்
ஹொர்மொஸ்கான் மாகாணத்தில் நவீன வசதிகளுடன் கூடிய நான்கு மற்றும் ஐந்து நட்சத்திர விடுதிகள் உள்ளன. ஈரானின் கலாசார மரபு அமைப்பானது, இந்த மாகாணத்தின் வரலாற்று மற்றும் கலாச்சார முக்கியத்துவம் வாய்ந்த 212 தளங்களை பட்டியலிட்டிருக்கிறது.
## மேற்கோள்கள்

பகுப்பு:ஈரானின் மாகாணங்கள்
ஈலாம் மாகாணம்

thumb|இலாம் மாகாண மாவட்டங்கள்.
**இலாம் மாகாணம்** (*Ilam Province* () என்பது ஈரானின் முப்பத்தோறு மாகாணங்களில் ஒன்றாகும். இது ஈரானின் வட்டாரம் நான்கில்  உள்ளது. இது நாட்டின் மேற்கு பக்கத்தில்,ஈராக்கின் எல்லையை ஒட்டி உள்ளது. மாகாணத்தின் தலைநகராக இலாம் நகரம் உள்ளது. இந்த மாகாணத்தின் பரப்பளவானது 19,086 சதுர கிலோமீட்டர் ஆகும். இந்த மாகாணத்தில் இலாம், மெஹ்ரான், டெஹலோலன், டாரேஹ் ஷார், சரபிள், ஐவன், அப்தானான், ஆர்க்க்ஸ் ஆகிய நகரங்கள் உள்ளன. இலாம் மாகாணத்தின் எல்லைகளாக ஈரானின் மூன்று அண்டை மாகாணங்கள் மற்றும் ஈராக் நாட்டையும் கொண்டுள்ளது. இதன் தெற்கில் குஜஸ்தான் மாகாணமும், கிழக்கில் லுரேஸ்தான் மாகாணம், வடக்கில் கர்மான்ஷா மாகாணம், ஈராக்குடன் 425 கிலோ மீட்டர் பொது எல்லையையும் கொண்டுள்ளது. மாகாணத்தின் மக்கள்தொகை சுமார் 600,000  (2015 மதிப்பீடு) ஆகும். இலாம் மாகாணத்தின் மாவட்டங்களாக ஐவன் கவுண்டி, சர்தாவல் கவுண்டி, சிர்வான் கவுண்டி, இலாம் கவுண்டி, மாலேஷஷா கவுண்டி, மெஹ்ரான் கவுண்டி, பேட்ரே கவுண்டி, டாரெஹ் ஷார் கவுண்டி, அப்தானான் கவுண்டி, டெஹலோலன் கவுண்டி ஆகியவை உள்ளன.

## புவியியலும், காலநிலையும்
இலாம் மாகாணமானது  பரப்பளவுடன், நாட்டின் பரப்பளவில் 4.1 விழுக்காட்டைக் கொண்டுள்ளது.

சக்ரோசு மலைகள் மாகாணத்தில் வடமேற்கு-தென்கிழக்காக நீண்டுள்ளன. இப்பகுதியில் உள்ள இரண்டு முதன்மையான மலைப்பகுதிகள் கபீர் குஹு மற்றும் திநார் குஹு ஆகியவை ஆகும்.  மாகாணத்தின் மேற்குப் பகுதியின் பெரும்பகுதி இந்த மலைப்பகுதிக்கு உப்பட்டுள்ளதால் சக்ரோசு மலைகளானது மாகாணத்துக்கு தனித்தன்மையான நிலத் தோற்றத்தை அளிக்கிறது. இதனால்  ஈராக்கின் எல்லை ஓரம் அமைந்துள்ள மாகாணத்தின் மேற்கு மாவட்டங்களான மெஹ்ரான் மற்றும் டெஹலோலன் மாவட்டங்கள் பாலைவனப் பகுதிகளைக் கொண்டதாக உள்ளன. இந்த மாவட்டப்பகுதிகளனது கோடைக்காலத்தில் மிகவும் வெப்பமானதாகவும், லேசான குளிர்காலம் கொண்டவையாகவும் குறைந்த நீர்பாசண வசதிகள் கொண்டபகுதிகளாக உள்ளன. மழையளவு கொண்டவையாகவும் உள்ளன. அப்துனன் மற்றும் டாரெஹ் ஷார் போன்ற கிழக்கில் உள்ள மலைப்பாங்கான பகுதிகளானது மிதமானது முதல் அதிக மழைப்பொழிவை பெறும் பகுதிகளாகவும், அரிதாக பனிபெய்யக்கூடிய பகுதிகளாக உள்ளன. இலாம் மாகாணத்தின் வட பகுதியானது உயர் நிலமாக இருப்பதால் குளிர் காலத்தையும் மிதமான கோடைக் காலத்தையும் மாகாணத்தில் மிகுதியான மழை பொழியும் பகுதியாகவும் உள்ளது.  இ்வாறு இந்த மாகாணமானது  பல்வேறு வகையான நிலம் அமைப்பைக் கொண்டுள்ளது.
thumb|இலாம் மாகாணத்தில் அதிக மழைப்பொழிவைப் பெறும்  வடக்குப் பகுதி.
alt=Kabir Kuh mountains|thumb|221x221px|இலாம் மாகாணத்தில் கபீர் குஹு மலைகள்.

## மக்கள் மற்றும் கலாச்சாரம்
இலாம் மாகாணத்தில் பல்வேறு மக்களினத்தவர் வசித்து வருகின்றனர். இவர்களில் குர்துகள் பெரும்பான்மையாக 79.6% விகிதத்திலும், லார்ஸ் 10.7% என்றும், லாக்ஸ் (6.1%) என்றும், பாரசீகர்கள் (1.8%) என்றும் அரேபியர்கள் (1.8%) விகிதத்தல் வாழ்கின்றனர். அப்தானன், டெஹலான் மற்றும் மெஹ்ரானில் பெரும்பான்மையானவர்கள் குர்திஷ் மற்றும் லூரி மொழிகளைப் பேசுகின்றனர். டாரெஹ் ஷாரில், பெரும்பான்மையான மக்கள் லாக்கி மற்றும் லூரிஷ் பேசுகின்றனர். மேலும் மாகாணத்தின் தெற்கு மற்றும் கிழக்குப் பகுதிகளில் ஷூஹான்ஸ், சீலேவர்ஸிஸ் மற்றும் கய்த்கோர்டே போன்ற  சில பழங்குடிகளும் வாழ்கின்றனர்.  பெரும்பாலும் வடக்கில் வாழும் குர்திஷ் பழங்குடியினர் கலுரி மற்றும் ஃபெலி ஆகிய மொழிகளைப் பேசுகின்றனர். இவர்களில் கெஹெல், ஆர்காவேசி, பைரேய் (அலி ஷெர்வான்) மாலே ஷாஹி போன்ற பெரும்பான்மையினர்  ஃபெலி மொழியைப் பேசுகின்றனர் . இலாம் மாகாணத்தில் கிட்டத்தட்ட அனைத்து மக்களும் ஷியா முஸ்லிம்கள்.

## மேற்கோள்கள்

பகுப்பு:ஈரானின் மாகாணங்கள்
பாடகச்சேரி ராமலிங்க சுவாமிகள் கூழ்சாலை

**பாடகச்சேரி ராமலிங்க சுவாமிகள் கூழ்சாலை** தஞ்சாவூர் மாவட்டம் கும்பகோணத்தின் அருகேயுள்ள முத்துப்பிள்ளை மண்டபம் என்னுமிடத்தில் அமைந்துள்ளது.  

## துவக்கம்
பாடகச்சேரி சுவாமிகள் முத்துப்பிள்ளை மண்டபத்தில் சுவாமிகள் தங்கியிருந்தபோது யோக மார்க்கத்தில் சென்றார். அவர் அங்கிருந்தபோது ஊரில் பஞ்சம் பட்டினி தலைவிரித்தாடியது. அங்கு அவர் ‘கூழ்சாலை” ஒன்றைத் துவங்கி மக்களின் பசித்துயர் போக்கும் பணியினை மேற்கொண்டார்.   தற்போது இந்த கூழ்சாலையில் எரிதாதா சுவாமிகள் சன்னதி, சமரச சுத்த சன்மார்க்க சங்க சத்திய ஞான சபை, சத்திய தரும சாலை, சத்திய வேத வைத்திய சாலை ஆகியவை அமைந்துள்ளன. கூழ்சாலை வளாகத்தில் எரிதாதா சுவாமிகள், அருட்பிரகாச வள்ளலார் சுவாமிகள், பாடகச்சேரி ராமலிங்க சுவாமிகள் ஆகியோரின் புகைப்படங்கள் உள்ளன.

## எரிதாதா சுவாமிகள் சன்னதி
எரிதாதா என்றும் எரிசாமி என்றும் அழைக்கப்படுகின்ற சன்னதியில் எரிதாதாவிற்கு முன்பாக வலது புறத்தில் பாடகச்சேரி ராமலிங்க சுவாமிகளும், இடது புறத்தில் விவேகானந்தரும் உள்ளனர். அவர்களுக்கு எதிராக பைரவரைக் குறிக்கின்ற நாய் மற்றும் பறவை சிலைகள் உள்ளன. இச்சன்னதியின் பின் புறம் எலந்தை மரம் உள்ளது.

## சத்திய ஞான சபை
கூழ்சாலை வளாகத்தில் சத்திய ஞான சபை உள்ளது. அந்த சபையில் மூன்று தியான அறையும், ஒரு குண்டலி அறையும் உள்ளன. அறையில் பாடகச்சேரி ராமலிங்க சுவாமிகளின் சிலை உள்ளது. 

## பூசைகள்
கூழ்சாலையில் வாரந்தோறும் வியாழக்கிழமை குருவார பூஜை, பௌர்ணமி பூஜை, தைப்பூச விழா,  மாசி மகம் விழா, ஆடிப்பூரம் குரு பூஜை, விஜய தசமி, பூஜை, சாமண்ணா குரு பூஜை, எரிதாதா சுவாமிகள் குரு பூஜை, திருவாதிரை பூஜை மற்றும் அருள்மிகு நடராஜ சுவாமிகள் அபிஷேக ஆராதனை நடைபெறுகின்றன.

## நடராசர் சன்னதி
கூழ்சாலையின் மற்றொரு வாயிலின் எதிரில் நடராசர் கோயில் உள்ளது. கருவறையில் நடராசர் திருமேனி உள்ளது. அக்கோயில் 17.1.2014 அன்று குடமுழுக்கு செய்யப்பட்டுள்ளது.  

## மேற்கோள்கள்

## வெளியிணைப்புகள்
* பாடகச்சேரி ராமலிங்க சுவாமிகள், தினமலர் கோயில்கள், 2 டிசம்பர் 2014
* சித்தர்கள் அறிவோம்: பூவுலகில் இது சிவலோகம்﻿- பாடகச்சேரி இராமலிங்க சுவாமிகள், இந்து தமிழ் திசை, 1 அக்டோபர் 2015

## படத்தொகுப்பு

File:Padakatchery ramalinga swamigal koolsalai1.jpg
File:Padakatchery ramalinga swamigal koolsalai2.jpg
File:Padakatchery ramalinga swamigal koolsalai3.jpg
File:Padakatchery ramalinga swamigal koolsalai4.jpg
File:Padakatchery ramalinga swamigal koolsalai5.jpg
File:Padakatchery ramalinga swamigal koolsalai6.jpg
File:Padakatchery ramalinga swamigal koolsalai7.jpg


பகுப்பு:தஞ்சாவூர் மாவட்டத்திலுள்ள கோயில்கள்
பிகச்சு

பிகச்சு ஒரு பொகெமொன் இனம் ஆகும். இது மின் ஆற்றல் கொண்ட மஞ்சள் நிற கொறிணி போன்ற உயிரினம் .

இயக்கமூட்டப்பட்ட தொலைக்காட்சி நிகழ்ச்சிகள் மற்றும் திரைப்படங்கள், வர்த்தக அட்டை விளையாட்டுக்கள் மற்றும் காமிக் புத்தகங்கள் ஆகியவற்றில் தி பொகெமொன் கம்பெனி என்ற ஒரு யப்பானிய நிறுவனத்தின் உரிமத்தில் தோற்றம் பெரும் ஒரு கற்பனை படைப்பாகும். 
பிகச்சுவின் வடிவமைப்பு, அட்சுகொ நிஷிடா உருவாக்கி, கென் சுகிமோரியால் இறுதி செய்யப்பட்டது. பிக்காசு முதன்முதலில் யப்பானில் போகிமொன் சிவப்பு மற்றும் பச்சையில்  தோன்றியது, பின்னர், முதல் சர்வதேச வெளியீடான போகிமொன் சிவப்பு மற்றும் நீலம் நிகழ்பட ஆட்டத்தில் தோன்றியது.
பிற இன பொகெமான்ங்களைப் போலவே, பிக்காசுவைய்யும் மற்ற பொகெமான்ன்களை எதிர்த்துப் போராடும் விளையாட்டிற்காக,  மனிதர்கள் பெரும்பாலும் கைப்பற்றி சீர்ப்படுத்துவர். 
பிரபல  பொகெமொன் அனிமேவில் மைய்யமான பாத்திரமாக விளங்குவதால் இது பிரபலமாக திகழ்கிறது. சமீப வருடங்களில், இது யப்பானிய பரவலர் பண்பாட்டில், ஒரு முக்கிய உருவமாக திகழ்கிறது.

## மேலும் படிக்க
*பொகெமொன்
*மங்கா
*அனிமே

## மேற்கோள்கள்

பகுப்பு:பொகெமொன்கள்
கோரி-விண்டர் ஒலிபீன் தொகுப்பு

**கோரி-விண்டர் ஒலிபீன் தொகுப்பு** (*Corey–Winter olefin synthesis*) 1,2-டையால்களை ஒலிபீன்களாக மாற்றுகின்ற தொடர் வினைகளின் வரிசையைக் குறிக்கிறது. நோபல் பரிசு பெற்ற அமெரிக்க கனிம வேதியியல் விஞ்ஞானி எலியாசு யேம்சு கோரி மற்றும் அமெரிக்க-எசுதோனிய வேதியியலாளர் ரோலேண்டு ஆர்தர் எட்வின் விண்டர் ஆகியோரை நினைவுபடுத்தும் விதமாக இவ்வினைக்கு கோரி-விண்டர் ஒலிபீன் தொகுப்பு வினை என்று பெயரிடப்பட்டது 
. 
மேற்காணும் வினையில் பயன்படுத்தப்பட்டுள்ள பாசுகீனுக்குப் பதிலாக பெரும்பாலும் தயோகார்பனைல்டையிமிடசோல் சேர்மத்தைப் பயன்படுத்துகின்றனர். பாசுகீனுக்கு இணையான நச்சுத்தன்மையை தயோபாசுகீனும் கொண்டுள்ளது என்பதே இதற்கு காரணமாகும். எனவே தயோகார்பனைல்டையிமிடசோல் மிகப்பாதுகாப்பான மாற்றாகக் கருதப்படுகிறது. 
## வினை வழிமுறை
டையால் மற்றும் தயோபாசுகீனிலிருந்து வளைய தயோகார்பனேட்டு உருவாக்கப்படுதல் வினை வழிமுறையில் ஒரு முக்கிய அங்கமாகும். இதைத் தொடர்ந்து இரண்டாவது படிநிலையில் டிரைமெத்தில் பாசுப்பைட்டு வினையில் ஈடுபடுகிறது. கந்தக அணுவை இது தாக்கி வலிமையான P=S இரட்டைப் பினைப்புடன் கூடிய சேர்மம் S=P(OMe)3  உருவாக்கி கார்பீனை விடுவிக்கிறது.. கார்பனீராக்சைடு இழப்புடன் கார்பீன் உடைந்து ஒலிபீனைக் கொடுக்கிறது
. 
தனி கார்பீன் இடைநிலை பங்குபெறாத மாற்று வினை வழிமுறை ஒன்றும் அறியப்படுகிறது. ஆனால், இங்கு கார்பன் எதிர்மின் அயனியின் தாக்குதலில் டிரைமெத்தில் பாசுப்பைட்டின் இரண்டாவது மூலக்கூறு உடனியங்கும் கந்தக-கார்பன் பிணைப்பின் பிளவுடன் பங்கேற்கிறது. பாசுபரசால் நிலைபெற்ற கார்பன் எதிர்மின் அயனி பின்னர் நீக்க வினைக்கு உட்பட்டு ஓர் அசைல் பாசுப்பைட்டுடன் சேர்த்து ஓர் ஆல்க்கீனைக் கொடுக்கிறது, பின்னர் இந்த ஆல்க்கீன் கார்பாக்சிலேட்டு நீக்கம் அடைகிறது.     

கோரி-விண்டர் ஒலிபீன் தொகுப்பு வினை ஒரு முப்பரிமானச்சிறப்பு வினையாகும். முப்பரிமானமாற்றிய வினைபடு பொருள்கள் வினைபுரிந்து முப்பரிமான மாற்றிய வினைவிளைபொருள்கள் உருவாதல் இச்சிறப்பு வினையின் பண்பாகும். இவ்வினையில் மாறுபக்க-டையால் வினைபுரிந்தால் மாறுபக்க-ஆல்க்கீனையும் ஒருபக்க-டையால் வினைபுரிந்தால்  ஒருபக்க-ஆல்க்கீனையும் கொடுக்கின்றன. 
## மேற்கோள்கள்

பகுப்பு:பெயர் வினைகள்
பகுப்பு:நீக்கல் வினைகள்
பகுப்பு:கரிம ஒடுக்க-ஏற்ற வினைகள்
பகுப்பு:ஒலிபீனேற்ற வினைகள்
கெல்டர்லேண்டு

**கெல்டர்லேண்டு** (, மேலும் **Guelders** என்பது ஆங்கிலம்) நெதர்லாந்து நாட்டின் மத்திய கிழக்கு பகுதியில் அமைந்துள்ள மாகாணம் ஆகும். இம் மாகாணம் நெதர்லாந்தில் உள்ள பெரிய மாகாணம் ஆகும். இது மற்ற 6 நெதர்லாந்து மாகாணங்களுடனும் ஜெர்மனி நாட்டுடன் தன் எல்லையை கொண்டுள்ளது. கெல்டர்லேண்டு இரண்டு மில்லியன் மக்கள் தொகை கொண்டது.

## மேற்கோள்
பகுப்பு:நெதர்லாந்தின் மாகாணங்கள்
நெதர்லாந்தின் மாகாணங்கள்

நெதர்லாந்து மாகாணங்கள் என அழைக்கப்படும் 12 பகுதிகளாகப் பிரிக்கப்பட்டுள்ளது. இப்பிரிவுகள் ஒவ்வொன்றும் அரசியின் ஆணையாளர்கள் (Commissaris van de Koningin) எனப்படுபவர்களால் நிர்வாகம் செய்யப்படுகின்றது. லிம்பர்க் மாகாணத்தில் மட்டும் இவர்கள் ஆளுனர்கள் (Gouverneur) என அழைக்கப்படுகின்றனர். எல்லா மாகாணங்களும் முனிசிப்பாலிட்டி எனப்படும் துணைப் பிரிவுகளாகப் பிரிக்கப்பட்டு உள்ளன. 13 மார்ச் 2010 நிலவரப்படி நாட்டில் உள்ள மொத்த முனிசிப்பாலிட்டிகளின் தொகை 430 ஆகும்.

## நிர்வாகம்
நெதர்லாந்து நாடு நீர் மாவட்டங்களாகவும் பிரிக்கப்பட்டுள்ளது. இப்பகுதிகளில் நீர் மேலாண்மைக்குப் பொறுப்பாக உள்ள நீர்ச் சபைககள் (water board) இம் மாவட்டங்களை நிர்வகிக்கின்றன. 2005 ஆம் ஆண்டு சனவரி முதலாம் தேதி 27 இவ்வாறான நீர் மாவட்டங்கள் இருந்தன. நாடு உருவாவதற்கு முன்பே நீர்ச் சபைகள் இருந்துள்ளன. 1196ல் இவை முதன் முதலில் உருவாகின. டச்சு நீர்ச் சபை, இன்றும் செயற்படுகின்ற உலகின் சனநாயக நிறுவனங்களுள் மிகவும் பழையது எனக் கருதப்படுகின்றது.

## மேற்கோள்கள்

பகுப்பு:நெதர்லாந்தின் மாகாணங்கள்
தென்கோடி ருத்ரகோடீசுவரர் கோயில்

**தென்கோடி ருத்ரகோடீசுவரர் கோயில்** தஞ்சாவூர் மாவட்டத்தில் வேதாரண்யம் வட்டத்தில் உள்ள  தேவார வைப்புத்தலமாகும்.  

## அமைவிடம்
திருத்துறைப்பூண்டியிலிருந்து மருதூர் இரட்டைக்கடியடி வழியாக பஞ்சநதிக்குளம் கிழக்கு பகுதிக்கு அருகே கோயில் உள்ளது.

## இறைவன்,இறைவி
இங்குள்ள இறைவன் ருத்ரகோடீசுவரர் ஆவார். இறைவி திரிபுரசுந்தரி ஆவார். 

## பிற சன்னதிகள்
திருச்சுற்றில் விநாயகர், சுப்பிரமணியர், பைரவர், சூரியன், நாத லிங்கம், சந்திரன், சனி பகவான் சன்னதிகள் உள்ளன. மூலவர் சன்னதியின் வலது புறம் இறைவியின் சன்னதி உள்ளது.   

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
நேமம் ஐராவதேசுவரர் கோயில்

**நேமம் ஐராவதேசுவரர் கோயில்** என்பது தமிழ்நாடு மாநிலத்தின் தஞ்சாவூர் மாவட்டத்தில் திருவையாறு வட்டத்தில் உள்ள ஒரு தேவார வைப்புத்தலமாகும்.  

## அமைவிடம்
கும்பகோணம் - தஞ்சாவூர் சாலையில் அய்யம்பேட்டை, கண்டியூரை அடுத்து திருக்காட்டுப்பள்ளி வந்து அங்கிருந்து தோகூர் சாலையில் நேமம் உள்ளது. அங்கு இக்கோயில் உள்ளது.

## இறைவன்,இறைவி
இங்குள்ள இறைவன் ஐராவதேசுவரர் ஆவார். இறைவி அலங்காரநாயகி ஆவார். 

## பிற சன்னதிகள்
முன் மண்டபத்தில் வலது புறம் இறைவி சன்னதி உள்ளது. திருச்சுற்றில் விநாயகர், சுப்பிரமணியர், மகாலட்சுமி, பைரவர், நவக்கிரகங்கள், சனி பகவான் சன்னதிகள் உள்ளன.  

## மேற்கோள்கள்

## வெளி இணைப்புகள்
* GeoHack - நேமம் ஐராவதேசுவரர் கோயில்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திருநெய்ப்பேறு வன்மீகநாதர் கோயில்

**திருநெய்ப்பேறு வன்மீகநாதர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும். இக்கோயில் அடியார் கோயில் என்றும் அழைக்கப்படுகிறது.

## அமைவிடம்
திருவாரூர் - திருத்துறைப்பூண்டி சாலையில் 8 கி.மீ. தொலைவில் உள்ளது.

## இறைவன்,இறைவி
இங்குள்ள இறைவன் வன்மீகநாதர் ஆவார். இறைவி உமாபரமேசுவரி ஆவார். இவ்வூர் நமிநந்தியடிகள் அவதரித்த பெருமையுடையதாகும்.

## பிற சன்னதிகள்
திருச்சுற்றில் விநாயகர், சுப்பிரமணியர், பைரவர், சனீசுவரர், சூரியன் சன்னதிகள் உள்ளன. முன் மண்டபத்தில் இறைவி சன்னிதி உள்ளது.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
முகமது நவாஸ்

**முகமது நவாஸ்**( **Mohammad Nawaz** (; பிறப்பு: மார்ச் 21,  1994)   பாக்கித்தான் துடுப்பாட்ட அணி வீரர் மற்றும்   ஆவார் . இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். இடதுகை மட்டையாளரான இவர் இடதுகை கழல் திருப்பப் பந்து வீச்சாளர் ஆவார். இவர் பாக்கித்தான் தேசிய வங்கி அணி , 15 வயதிற்கு உட்பட்ட பாக்கித்தான் அணி, 19 வயதிற்கு உட்பட்ட பாக்கித்தான் அணி, 23வயதிற்கு உட்பட்ட பாக்கித்தான் அணி ,குவெத்தா கிளாடியேட்டர்ஸ், ராவல்பிண்டி, ராவல்பிண்டி ராம்ஸ் ஆகிய   அணிகளுக்காக உள்ளூர்ப் போட்டிகளில் விளையாடி வருகிறார்.  ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.2016 ஐசிசி உலக இருபது20 போட்டித் தொடரில் விளையாடிய பாக்கித்தான் அணியில் இடம் பெற்றிருந்தார். 2016 ஆம் ஆண்டுகளில் நடைபெற்ற பாக்கித்தான் சூப்பர் லீக் தொடரில் இவர் குவெத்தா கிளாடியேட்டர்ஸ் அணிக்காக  விளையாடிய நான்கு போட்டிகளில் இரண்டு முறை ஆட்டநாயகன் விருது வென்றார்.

## சர்வதேச போட்டிகள்
2016 ஆம் ஆண்டில் நடைபெற்ற ஆசியக் கோப்பைத் தொடரின் பன்னாட்டு இருபது20 தொடரில் பாக்கித்தான் துடுப்பாட்ட அணியில் இவருக்கு இடம் கிடைத்தது.  பெப்ரவரி 29 இல் ஐக்கிய அரபு அமீரகத் துடுப்பாட்ட அணிக்கு எதிரான பன்னாட்டு பன்னாட்டு இருபது20 போட்டியில் இவர் அறிமுகமானார். இந்தப் போட்டியில் 3 ஓவர்கள் வீசி 26 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணி 7 இலக்குகளால் வெற்றி பெற்றது. இவரைப பந்துவீச அழைத்த அப்போதைய அணியின் தலைவர் சாகித் அஃபிரிடியின் முடிவு தவறானது என அப்போதைய அணியின் தலைமைப் பயிற்சியாளர் வக்கார் யூனிசு தெரிவித்தார்.

### ஒருநாள் போட்டிகள்
2016 ஆம்  ஆண்டில்    பாக்கித்தான் அணி இங்கிலாந்து மற்றும் அயர்லாந்தில் சுற்றுப்பயணம் செய்து விளையாடியது. ஆகஸ்டு 18,  இல் ஐக்கிய அரபு அமீரகத்தில் அயர்லாந்துத் துடுப்பாட்ட அணிக்கு எதிராக  நடைபெற்ற போட்டியில் இவர் அறிமுகமானார். அந்தப் போட்டியில் 50 பந்துகளில் 53 ஓட்டங்கள் எடுத்து மெகர்தி பந்துவீச்சில்  ஆட்டமிழந்தார்.பின் பந்துவீச்சில் 3 ஓவர்கள் வீசி 14 ஓட்டங்களை விட்டுக் கொடுத்து 1 இலக்கினைக் கைப்பற்றினார். இந்தப் போட்டியில் பாக்கித்தான் அணி 255 ஓட்டங்களால் வெற்றி பெற்றது. 2016 ஆம் ஆண்டில் தேசிய பன்னாட்டு இருபது20 போட்டித் தொடரின் இறுதிப் போட்டியில் ஆட்ட்நாயகன் விருதினை வென்றார்.

### தேர்வுத் துடுப்பாட்டம்
பின் 2016 ஆம்  பாக்கித்தான் துடுப்பாட்ட அணி   ஐக்கிய அரபு அமீரகத்தில் சுற்றுப்பயணம் செய்து விளையாடியது. அக்டோபர் 13 இல் ஐக்கிய அரபு அமீரகத்தில் நடைபெற்ற போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 16 ஓவர்கள் வீசி 38 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 5 ஓவர்களை மெய்டனாக வீசினார்.  பின் மட்டையாட்டத்தில் முதல் ஆட்டப் பகுதியில் 11 பந்துகளில் 1 ஓட்டங்கள் எடுத்து காலின்ஸ் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 3 பந்துகளில் ஓட்டங்கள் எதுவும் எடுக்காமல் ஆட்டமிழந்தார்.  இந்தப் போட்டியில் பாக்கித்தான் அணி 56 ஓட்டங்களால்  வெற்றி பெற்றது.

## சான்றுகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1994 பிறப்புகள்
தக்காய் ஒலிபீனேற்றம்

**தக்காய் ஒலிபீனேற்றம்** (*Takai olefination*) என்பது ஓர் ஆல்டிகைடுடன் இருகரிமகுரோமியச் சேர்மம் வினைபுரிந்து ஓர் ஆல்க்கீனைக் கொடுக்கும் கரிம வேதியியல் வினையாகும். 1986 ஆம் ஆண்டு கண்டறியப்பட்ட அசல் வினையில் பென்சால்டிகைடு ஓர் ஆல்டிகைடாகப்  பயன்படுத்தப்பட்டது. அயோடோபார்ம் அல்லது புரோமோபார்முடன் மிகையாகச் குரோமியம்((II)) குளோரைடு சேர்த்து தயாரிக்கப்படும்  கரிம குரோமியம் இனச் சேர்மமும் இவ்வினையில் பயன்படுத்தப்பட்டன. வினைல் ஆலைடு வினை விளைபொருளாகப் பெறப்பட்டது. உயர் முன்னுரிமைக் குழுக்கள் இரட்டைப் பிணைப்பிற்கு எதிரெதிர் திசை அணு அமைப்பு கொண்ட முப்பரிமான மாற்றியன்கள் முக்கியத்துவம் பெற்றன. விட்டிக் வினை மட்டுமே கலவைகளைக் கொடுக்கின்றன என்பது  இவ்வினையின் முதன்மை ஆய்வாளரான கசுயிக்கோ தக்காயின் கருத்தாகும்.  
:
குரோமியம்(II) ஆக்சிசனேற்றமடைந்து இரு சமான ஆலைடுகளை நீக்கி குரோமியம்(III) ஆக மாற்றமடைவதை வினை வழிமுறையில் தக்காய் முன்மொழிந்தார்.  
[Cr2Cl4(CHI)(THF)4]) என்ற ஓரிடத்த கார்போயீரெதிர்மின் அயனி அணைவுச் சேர்மம் உறுதியாக உருவாகிறது . இது கார்பன் குரோமியம் பிணைப்புகள் ஒன்றில் ஆல்டிகைடுடன் 1,2 கூட்டு வினையில் ஈடுபடுகிறது.  அடுத்த படிநிலையில் குரோமியத்தைக் கொண்டுள்ள இரண்டு குழுக்களும் ஓர் நீக்கல் வினையில் ஈடுபடுகின்றன.  குரோமியம் குழுக்களின் கொள்ளிடப் பெருக்கமும் ஆல்க்கைல் மற்றும் ஆலசன் குழுக்களின் கொள்ளிடப் பெருக்கம் எவ்வாறு இவ்வினையை நீக்கலுக்கு எதிராக இயக்குகின்றன என்பதை நியூமான் பிதுக்கம் மூலம் அறிய முடிகிறது .
:  
## தக்காய் உட்டிமோட்டோ ஒலிபீனேற்றம்
தக்காய் ஒலிபீனேற்ற வினையின் இரண்டவது வெளியீட்டில் இவ்வேதி வினையானது  ஆலசன்களுக்குப் பதிலாக ஆல்க்கைல் குழுவைக் கொண்டிருக்கும் இருகரிமகுரோமியம் இடைநிலைகளுக்கும் விரிவுபடுத்தப்பட்டது :
:. 
## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:ஒலிபீனேற்ற வினைகள்
ஹபிபுல்லா சாலை

நவாப் கான் பகதூர் சர் முகமது ஹபிபுல்லா ஒரு இந்திய அரசியல்வாதி மற்றும் ஆட்சியாளர். சென்னை மாகாண ஆளுனரின் நிருவாகக் குழு உறுப்பினராகவும் திருவாங்கூர் சமஸ்தானத்தின் திவானாகவும் பணியாற்றியவர். அவரின் பெயரை கொண்டு சென்னை தியாகராய நகர் பகுதியின் பிரதான சாலையில் ஒன்றிற்கு இப்பெயர் இடப்பட்டுள்ளது.

கோடம்பாக்கத்திலிருந்து தேனாம்பேட்டை வரை இச்சாலை செல்கின்றது. நகரின் பல பிரதான நிறுவனங்களும், கல்வி நிருவனங்களும் இப்பகுதியில் நடைபெற்று வருகின்றன., , 

## ஹபிபுல்லாசாலையின் பிரதான நிறுவனங்கள் மற்றும் குறிப்பிடத்தக்க இடங்கள்
* சிட்டி கிளப்
* சர்மா பூங்கா
* சென்னை ஸ்ரீரி மருத்துவமனை

## மேற்கோள்கள்

பகுப்பு:சென்னை சாலைகள்
களப்பால் அழகியநாத சுவாமி கோயில்

**களப்பால் அழகியநாத சுவாமி கோயில்** என்ற சிவன் கோயில், திருவாரூர் மாவட்டத்தில் உள்ள  களப்பால் என்னுமிடத்தில் உள்ள ஒரு தேவார வைப்புத்தலமாகும்.  திருவிசைப்பா திருப்பல்லாண்டு திருத்தலங்களில் ஒன்று என்னும் பெருமையையுடையது.

## அமைவிடம்
திருத்துறைப்பூண்டி-மன்னார்குடி சாலையில் 3 கி.மீ. அடுத்து மடப்புரம் உள்ளது. மடப்புரத்தின் இடப்புறம் வழியாக சென்றால் களப்பாலை அடையலாம். களப்பாலை கோயில் களப்பால் என்றும் அழைக்கின்றனர்.

## இறைவன்,இறைவி
இங்குள்ள இறைவன் அழகியநாத சுவாமி என்றும் ஆதித்தேச்சுரர் என்றும் அழைக்கப்படுகிறார். இறைவி பிரபா நாயகி ஆவார். களப்பால் கூற்றுவ நாயனார் அவதரித்த தலமாகும்.

## பிற கோயில்கள்
இவ்வூரில் கயிலாய நாதர் கோயிலும், ஆனைகாத்த பெருமாள் கோயிலும் உள்ளன.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பகுப்பு:திருவிசைப்பாத் திருப்பல்லாண்டு திருத்தலங்கள்
காட்டூர் சுந்தரேசுவரர் கோயில்

**காட்டூர் சுந்தரேசுவரர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருவாரூர் - கும்பகோணம் சாலையில் திருவாரூருக்கு 5 கி.மீ. தொலைவில் காட்டூர் உள்ளது.

## இறைவன்,இறைவி
இங்குள்ள இறைவன் சுந்தரேசுவரர் ஆவார். இறைவி அபிராமியம்மை ஆவார்.

## பிற சன்னதிகள்
திருச்சுற்றில் சுப்பிரமணியர், பைரவர், சூரியன், விநாயகருக்கான சன்னதிகள் உள்ளன. இடது புறத்தில் இறைவி உள்ளார்.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
வட கண்டம் தர்மபுரீசுவரர் கோயில்

**வட கண்டம் தர்மபுரீசுவரர் கோயில்** என்ற  சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருவாரூர் - கும்பகோணம் சாலையில் திருவாரூரிலிருந்து 7 கி.மீ. வட கண்டம் உள்ளது. கோயில் உள்ள பகுதி தளிச்சாத்தங்குடி என்றழைக்கப்படுகிறது.

## இறைவன், இறைவி
இங்குள்ள இறைவன் தர்மபுரீசுவரர் ஆவார். இறைவி சுவர்ணாம்பாள் ஆவார்.

## பிற சன்னதிகள்
திருச்சுற்றில் விநாயகர், சுப்பிரமணியர் சன்னதிகள் உள்ளன. கோஷ்டத்தில் தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர்.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
புலிவலம் தட்சிணகோகர்ணேசுவரர் கோயில்

**புலிவலம் தட்சிணகோகர்ணேசுவரர் கோயில்** என்ற சிவன் கோயில், திருவாரூர் மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருவாரூர்-திருத்துறைப்பூண்டி சாலையில் திருவாரூரிலிருந்து 3 கி.மீ. தொலைவில் புலிவலம் உள்ளது.

## இறைவன்,இறைவி
இங்குள்ள இறைவன் தட்சிணகோகர்ணேசுவரர் ஆவார். இறைவி ஆனந்தவல்லி ஆவார்.

## பெருமாள் கோயிலை ஒட்டி கோயில்
சாலையின் ஓரத்தில் பெருமாள் கோயில் உள்ளது. அதன் மதிற்சுவரையொட்டி இக்கோயில் உள்ளது.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
மணக்கால் ஐயம்பேட்டை அகத்தீசுவரர் கோயில்

**மணக்கால் ஐயம்பேட்டை அகத்தீசுவரர் கோயில்** திருவாரூர் மாவட்டத்தில் உள்ள  தேவார வைப்புத்தலமாகும்.

## அமைவிடம்
திருவாரூர்-கும்பகோணம் சாலையில் 8 கி.மீ. தொலைவில் மணக்கால் பெயர்ப்பலகையுள்ளது. அதன் எதிர்ப்புறமாக இடப்புறம் பிரிவும் வழியில் கோயில் உள்ளது.

## இறைவன்,இறைவி
இங்குள்ள இறைவன் அகத்தீசுவரர்  ஆவார். இறைவி சௌந்தரநாயகி ஆவார்.

## பிற சன்னதிகள்
மேற்கு நோக்கிய நிலையில் மூலவர் சன்னதி உள்ளது. இடது புறம் இறைவி சன்னதி உள்ளது. மண்டபத்தில் பைரவர், சனி, சந்திரன் ஆகியோர் உள்ளனர்.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திருவல்லிக்கேணி பெரிய பள்ளிவாசல்

**திருவல்லிக்கேணி பெரிய மசூதி** (), அல்லது **வாலாஜா மசூதி** (*Wallajah Mosque*), என்பது இந்தியாவின் சென்னை திருவல்லிக்கேணியில் உள்ள ஜான்பஜார் (ஜாம் பஜார்) பகுதியில் வாலாஜா சாலையில் அமைந்துள்ள ஒரு மசூதி ஆகும். இம்மசூதி 1795ஆம் ஆண்டு ஆற்காடு நவாப் - வாலாஜா குடும்பத்தினரால் நவாப் வாலாஜா இறந்த பிறகு அவர் நினைவாக‌ கட்டப்பட்டது. இன்றளவும் ஆற்காடு இளவரசர் முகம்மது அப்துல் அலி அவர்களின் மேற்பார்வையில் இயங்கி வருகின்றது. இது வாலாஜா பெரிய மசூதி என்றும் அப்பகுதி மக்களால் அழைக்கப்படுகிறது.

## மேற்கோள்கள்

பகுப்பு:சென்னையின் பாரம்பரியக் கட்டடங்கள்
பகுப்பு:சென்னை மாவட்டத்திலுள்ள பள்ளிவாசல்கள்
பகுப்பு:தமிழ்நாட்டின் வரலாற்றுச் சிறப்பு இடங்கள்
குன்னியூர் விசுவநாதர் கோயில்

**குன்னியூர் விசுவநாதர் கோயில்** என்ற சிவன் கோயில், திருவாரூர் மாவட்டத்தில் குன்னியூர் என்னுமிடத்தில் உள்ள ஒரு தேவார வைப்புத்தலமாகும்.

## அமைவிடம்
திருவாரூர் - திருத்துறைப்பூண்டி சாலையில் 10 கி.மீ. தொலைவில் குன்னியூர் உள்ளது. இவ்வூரை குன்றியூர் என்றும் அழைக்கின்றனர்.

## இறைவன்,இறைவி
இங்குள்ள இறைவன் விசுவநாதர் ஆவார். இறைவி விசாலாட்சி ஆவார்.

## பிற சன்னதிகள்
முகப்பு வாயிலின் பக்கத்தில் பெருமாள் சன்னதி உள்ளது.

## மேற்கோள்கள்

பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
உஸ்மான் சாலை

கான் பகதூர் முஹம்மது உஸ்மான் அவர்களின் நினைவாக இச்சாலைக்கு உஸ்மான் சாலை என பெயரிடப்பட்டது. சென்னை தியாகராய நகரின் பிரதான சாலைகளில் ஒன்றான இச்சாலையில் பல்வேறு பிரபல்யமான வணிக நிறுவனங்கள் இயங்கி வருகின்றன. இச்சாலை வடக்கு உஸ்மான் சாலை மற்றும் தெற்கு உஸ்மான சாலை என இரண்டு பகுதிகளாக குறிப்பிடப்படுகின்றது.

## வடக்கு உஸ்மான் சாலையின் பிரதான நிறுவனங்கள்
* சரவணா ஸ்டோர்ஸ்
* ஜி.ஆர்.டி. ஜூவல்லர்ஸ்
* ஜெயச்சந்திரன் டெக்ஸ்டைல்ஸ்
* லலிதா ஜூவல்லரி
* டிரெண்ட்ஸ்
* மேக்ஸ்
* தனிஸ்க்
* மெட்ரோ ஷூவ்ஸ்
* சத்யா ஏஜென்ஸீஸ்
* பூர்விகா மொபைல்ஸ்
* மலபார் கோல்ட்
* விவேக்ஸ்
* ஜோய் ஆலுக்காஸ்

## தெற்கு உஸ்மான் சாலையின் பிரதான நிறுவனங்கள்
* வசந்த் & கோ
* இந்தியன் புத்தக நிலையம்
* பாத்திமா ஜூவல்லர்ஸ்
* அடையாறு ஆனந்த பவன்
* போத்தீஸ்
* ரோஷன் பேக்ஸ்

## மேற்கோள்கள்

பகுப்பு: சென்னை சாலைகள்
பாக்கித்தான் உச்ச நீதிமன்ற நூலகம்

**பாக்கித்தான் உச்ச நீதிமன்ற நூலகம்** (*Library of the Supreme Court of Pakistan*) ஒர் அதிகாரப்பூர்வமான நூலகமாகும் . பாக்கித்தான் உச்ச நீதிமன்றத்தின் முக்கிய ஆராய்ச்சிகள் இங்கு மேற்கொள்ளப்படுகின்றன. மற்றும் இந்நூலகத்தில்  பல்வேறு  குறிப்புதவி நூல்கள் சேகரித்து வைக்கப்பட்டுள்ளன. உச்ச நீதிமன்றத்தின் நீதித்துறை வளாகத்தில் பாக்கித்தான் உச்ச நீதிமன்ற நூலகம் அமைந்துள்ளது. இது தேசிய சட்ட நூலகத்தின் புகலிடமாகவும் பட்டியலிடப்பட்டுள்ளது . 

## மேற்கோள்கள்

## தரவுத்தள மூலங்கள்

*Judges Library 
*Supreme Court of Pakistan 

பகுப்பு:பாக்கித்தானிலுள்ள கட்டிடங்கள்
ஏ. கே. ஜி. அகமது தம்பி மரைக்காயர்

**கான் பகதூர் ‘ஸர்’ அஹ்மத் தம்பி மரைக்காயர்** 1878ஆம் ஆண்டு தமிழ் நாட்டின் நாகப்பட்டினம் மாவட்டத்தில் பிறந்தார். இவரது தந்தையான *குலாம் முஹ்யித்தீன் மரைக்காயர்* பெரும் வணிகரும், நிலச்சுவாந்தாரும் ஆவார். சென்னை மாகாண முதல் சட்டசபைக்கு நேரடி தேர்தலில் 1913ஆம் ஆண்டு முதல் 1920ஆம் ஆண்டு வரை தேர்ந்தெடுக்கப்பட்ட சட்டமன்ற உறுப்பினராவார். மேலும் சென்னை மாகாண சென்னை மாகாண முதல் சட்டசபைக்கு நேரடி தேர்தலில் தேர்ந்தெடுக்கப்பட்ட முதல் முஸ்லிம் சட்ட மன்ற உறுப்பினரரும் இவரே.

## மேற்கோள்கள்

பகுப்பு:கான் பகதூர் பட்டம் பெற்றவர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் முசுலிம் நபர்கள்
பகுப்பு:நாகப்பட்டினம் மாவட்ட மக்கள்
பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:1878 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
கிரைக்கோ நீக்க வினை

**கிரைக்கோ நீக்க வினை** (*Grieco elimination*) என்பது ஓர் அலிபாட்டிக் முதனிலை ஆல்ககால் செலீனைடு உதவியால் நீக்க வினைக்கு உட்பட்டு விளிம்புநிலை ஆல்க்கீனாக மாறும் வினையைக் குறிக்கிறது . பால் கிரைக்கோ கண்டறிந்த காரணத்தால் வினைக்கு இப்பெயர் இடப்பட்டது.
 
ஆல்ககால் முதலில் எலக்ட்ரான் குறைந்த செலீனியத்தின் மீது உட்கருகவர் பதிலீட்டு வினையின் வழியாக ஆர்த்தோ-நைட்ரோபீனைல்செலீனோசயனேட்டு மற்றும் டிரைபியூட்டைல் பாசுப்பீனுடன்  வினைபுரிந்து ஒரு செலீனைடு சேர்மமாக உருவாகிறது. இரண்டாவது படிநிலையில் செலீனைடு ஐதரசன் பெராக்சைடால் ஆக்சிசனேற்றப்பட்டு செலீனாக்சைடைக் கொடுக்கிறது. இக்கட்டமைப்பு சிதைவடைந்து ஒற்றை மூலக்கூற்று வினை வழிமுறையால் ( Ei நீக்க வினை வழிமுறை) ஆல்க்கீனாக மாறுகிறது. கோப் நீக்க வினையில் நிகழ்வது போல செலீனால் இவ்வினையில் நீக்கப்படுகிறது.  தேனிசுசெப்சிகை டேக்சால் ஒட்டுமொத்த தொகுப்பு வினையில் கார்பன் வளையத்தை தொகுக்கும் வினையில் இவ்வினை பங்கேற்கிறது.

## மேற்கோள்கள்

*  *Organoselenium chemistry. A facile one-step synthesis of alkyl aryl selenides from alcohols* Paul A. Grieco, Sydney Gilman, Mugio Nishizawa; J. Org. Chem.; **1976**; 41(8); 1485-1486. 
*  *Olefin synthesis. Rate enhancement of the elimination of alkyl aryl selenoxides by electron-withdrawing substituents* K. Barry Sharpless and Michael W. Young J. Org. Chem.; **1975**; ; 947 - 949. 

பகுப்பு:நீக்கல் வினைகள்
பகுப்பு:ஒலிபீனேற்ற வினைகள்
பகுப்பு:பெயர் வினைகள்
பாபு பயணிகள் இரயில்

**பாபு பயணிகள் இரயில்** (*Babu Passenger*)  லாகூருக்கும் வாசிராபாத்துக்கும் இடையில் செல்லும் பயணிகள் இரயில் ஆகும்.  பாக்கித்தான் இரயில்வே நிர்வாகம் இந்த பயணிகள் இரயிலை இயக்குகிறது. இரு நகரங்களுக்கிடையிலான 103 கிலோமீட்டர் (64 மைல்) தொலைவை இந்த இரயில் தோராயமாக  2 மணி 5 நிமிடங்களில் கடக்கிறது. பாக்கித்தானின் பிரதானமான இரயில் வழித்தடங்களில் ஒன்றான கராச்சி-பெசாவர் இரயில் பாதையின் நீட்சிப் பாதையில் பாபு பயணிகள் இரயில் பயணம் செய்கிறது. 

## பாதை

கராச்சி-பெசாவர் இரயில் பாதையில் லாகூர்-வாசிராபாத் நகரங்களுக்கு இடையில் உள்ள பாதை.

## நிறுத்தங்கள்

*லாகூர் சந்திப்பு
*பதாமி பாக் 
*சாக்தாரா பாக்
*கலா சா காக்கு
*முரித்கே
*சாதோக்
*காமோக்கு
*எமினாபாத்
*குச்ரன்வாலா சிட்டி
*குச்ரன்வாலா
*குச்ரன்வாலா கண்டோன்மெண்ட்
*காக்கார் மண்டி
*தாவுங்கால் 
*வாசிராபாத் சந்திப்பு .

## வசதிகள்

படுக்கை வசதிகளுடன் சிக்கனக் கட்டணச் சேவையாக இப்பயணிகள் இரயில் இயக்கப்படுகிறது .

## மேற்கோள்கள்

பகுப்பு:பாக்கித்தான் இரயில்வே
பாதர் விரைவு இரயில்

**பாதர் விரைவு இரயில்** (*Badar Express*)  லாகூருக்கும் பைசலாபாத்துக்கும் இடையில் செல்லும் பயணிகள் இரயில் ஆகும்.  பாக்கித்தான் இரயில்வே நிர்வாகம் இந்த பயணிகள் இரயிலை இயக்குகிறது. இரு நகரங்களுக்கிடையிலான 140 கிலோமீட்டர் (87மைல்) தொலைவை இந்த இரயில் தோராயமாக  2 மணி 15 நிமிடங்களில் கடக்கிறது. பாக்கித்தானின் பிரதானமான இரயில் வழித்தடங்களில் ஒன்றான கராச்சி-பெசாவர் இரயில் பாதை, சாக்தாரா பாக் – சாங்லா மலை கிளைப்பாதை, கானேவால்-வாசிராபாத் நீட்சிப் பாதைகளில் பாதர் விரைவு இரயில் பயணம் செய்கிறது. 

## பாதை

* லாகூர் சந்திப்பு-சாக்தாரா பாக் சந்திப்பு : வழி: கராச்சி-பெசாவர் இரயில் பாதை '
* சாக்தாரா பாக் சந்திப்பு-சாங்லா மலை சந்திப்பு: வழி: சாக்தாரா பாக் சந்திப்பு-சாங்லா மலை கிளை பாதை'
* சாங்லா மலை சந்திப்பு-பைசலாபாத் சந்திப்பு, வழி: கானேவால்-வாசிராபாத் கிளை பாதை

## நிறுத்தங்கள்

*லாகூர் சந்திப்பு
*குயிலா சேக்புரா
*பாருக் அபாத்
*பாகாலைக்
*சாப்தராபாத்
*சாங்லா மலை சந்திப்பு
*சாக் சும்ரா சந்திப்பு
*பைசலாபாத் 

## வசதிகள்
சிக்கனக் கட்டணச் சேவையாக இப்பயணிகள் இரயில் இயக்கப்படுகிறது >.

## மேற்கோள்கள்

பகுப்பு:பாக்கித்தான் இரயில்வே
அசோகேன்

**அசோகேன்** (*Azocane*) என்பது C7H15N என்ற மூலக்கூற்று வாய்ப்பாட்டைக் கொண்ட ஒரு பல்லின வளையக் கரிம வேதியியல் சேர்மமாகும். இச்சேர்மத்தில் நிறைவுற்ற எட்டு உறுப்பினர்களைக் கொண்ட வளையம் உள்ளது. ஒற்றை ஐதரசன் அணுவுடன் ஏழு கார்பன் அணுக்களும் ஒரு நைட்ரசன் அணுவும் இணைந்துள்ளன. அசோகேன் ஒத்த முழுமையான நிறைவுறா இனச்சேர்மம் அசோசின் ஆகும். அசோகேனுடை பயன்பாடுகள் மிகக் குறைவானவையாக இருந்தாலும்  குவானெத்திடின் மற்றும் துரோசிமின் இரண்டும் இதற்கு எடுத்துக்காட்டுகளாகும். 
 
## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:அசோகேன்கள்
ருமான் ரயீஸ்

**ருமான் ரயீஸ் (Rumman Raees** (பிறப்பு: 18 அக்டோபர், 1991) பாக்கித்தான் துடுப்பாட்ட அணி வீரர்   ஆவார் . இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20,  ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை  மட்டையாளரான இவர் இடதுகை மித வேகப் பந்து வீச்சாளர் ஆவார். இவர்  23 வயதிற்கு உட்பட்ட பாக்கித்தான் அணி*யுனைட்டட் வங்கி லிமிடட், இஸ்லாமாபாத் யுனைட்டட், கராச்சி புளூஸ், கராச்சி டால்பின்ஸ், கராச்சி செப்ராஸ் மற்றும் தொரந்தோ நேஷனல்ஸ்* ஆகிய அணிகளுக்காக உள்ளூர்ப் போட்டிகளில் விளையாடி வருகிறார்.  ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.

## உள்ளூர்ப் போட்டிகள்
அக்டோபர் 2017 இல் குவைத் -இ -அசாம் கோப்பைக்கான முதல் தரத் துடுப்பாட்டத் தொடரில் இவர் யுனைட்டட் வங்கி லிமிடட் அணிக்காக விளையாடினார். லாகூர் ஒயிட்ஸ் அணிக்கு எதிரான போட்டியின் இரண்டாவது ஆட்டப் பகுதியில்  25 ஓட்டங்களை விட்டுக் கொடுத்து ஒன்பது இலக்குகளைக் கைப்பற்றினார். பாக்கித்தான் முதல் தரத் துடுப்பாட்டப் போட்டிகளின் சிறந்த பந்துவீச்சில் இவர் இரண்டாவது இடம் பிடித்தார். 2018 ஆம் ஆண்டில் *குளோபல் இருபது20 கனடா* தொடரின் முதலாம் ஆண்டு போட்டிகள் நடைபெற்றது. சூலை 3 இல் இந்தத் தொடரில்  இவர் *தொரந்தோ நேஷனல்ஸ் அணிக்காக* விளையாடினார்.

## சர்வதேச போட்டிகள்

### பன்னாட்டு இருபது20
2016 ஆம் ஆண்டு நடைபெற்ற ஐசிசி பன்னாட்டு இருபது20 கோப்பைக்கான  தொடரில் பாக்கித்தான் அணியின் சார்பாக விளையாடுவதற்காக இவர் தேர்வானார். ஆனால் காலில் ஏற்பட்ட காயம் காரணமாக இவர் அந்தத் தொடரில் விளையாடவில்லை. 2016 ஆம்  ஆண்டில் பாக்கித்தான் மற்றும் மேற்கிந்தியத் தீவுகள் அணி அபு தாபியில்  சுற்றுப்பயணம் செய்து விளையாடியது. செப்டமபர் 27  இல் அபுதாபியில் மேற்கிந்தியத் தீவுகள் துடுப்பாட்ட அணிக்கு எதிராக  நடைபெற்ற போட்டியில் இவர் அறிமுகமானார். .பின் பந்துவீச்சில் 3 ஓவர்கள் வீசி 10 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் பாக்கித்தான் அணி எட்டு இலக்குளால்  வெற்றி பெற்றது.

2018 ஆம்  ஆண்டில்    பாக்கித்தான்  அணி நியூசிலாந்தில் சுற்றுப்பயணம் செய்து விளையாடியது.சனவரி 28  இல் *மவுண்ட் மனுகானி* யில்  நியூசிலாந்துத் துடுப்பாட்ட அணிக்கு எதிராக  நடைபெற்ற போட்டியில் .பின் பந்துவீச்சில் 4 ஓவர்கள் வீசி 41 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் பாக்கித்தான் அணி 18 ஓட்டங்களால்  வெற்றி பெற்றது

### ஒருநாள் போட்டிகள்
2017 ஆம் ஆண்டு நடைபெற்ற ஐசிசி வாகையாளர் கோப்பைத் தொடரில் இவருக்கு வாய்ப்பு வழங்கப்படவில்லை. ஆனால் வகாப் ரியாசுக்கு காயம் ஏற்பட்டதால் இவருக்கு அணியில் இடம் கிடைத்தது. 2011 ஆம்  ஆண்டில் சூன் 14 இல் *கார்டிஃபில்*  இங்கிலாந்துத் துடுப்பாட்ட அணிக்கு எதிராக  நடைபெற்ற போட்டியில் இவர் அறிமுகமானார். முகமது ஆமிருக்கு காயம் ஏற்பட்டதால் இவருக்கு இந்த வாய்ப்பு வழங்கப்பட்டது..பின் பந்துவீச்சில் 9 ஓவர்கள் வீசி 44 ஓட்டங்களை விட்டுக் கொடுத்து 2 இலக்கினைக் கைப்பற்றினார். துவக்க வீரர் அலெக்ஸ் ஹேல்ஸ்சின் இலக்கினை இவர் வீழ்த்தினார். இந்தப் போட்டியில் பாக்கித்தான் அணி ஒன்பது இலக்குகளால் வெற்றி பெற்றது.

## சான்றுகள்


## வெளியிணைப்புகள்

பகுப்பு:பாக்கித்தானியத் துடுப்பாட்டக்காரர்கள்
பகுப்பு:1991 பிறப்புகள்
வடக்கூர் கைலாசநாதர் கோயில்

**வடக்கூர் கைலாசநாதர் கோயில்** புதுக்கோட்டை மாவட்டத்தில் உள்ள  தேவார வைப்புத்தலமாகும்.  

## அமைவிடம்
ஆவுடையார் கோயிலை அடுத்துள்ள வடக்கூரில் அமைந்துள்ளது. இக்கோயில் ஆதி கைலாசநாதர் கோயில் என்றும் அழைக்கப்படுகிறது.    

## இறைவன்,இறைவி
இங்குள்ள இறைவன் ஆதி கைலாசநாதர் (ஆதி கயிலாதநாதர்) ஆவார். இறைவி சிவகாமியம்மை ஆவார். 

## பிற சன்னதிகள்
திருச்சுற்றில் வலம்புரி விநாயகர், வள்ளி தெய்வானையுடன் முருகர், பைரவர், ஆஞ்சநேயர், சூரியன், சந்திரன் ஆகியோருக்கான சன்னதிகள் உள்ளன. இறைவி சன்னதி வெளியில் தனியாக உள்ளது. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
பேறையூர் தேவநாதசுவாமி கோயில்

**பேறையூர் தேவநாதசுவாமி கோயில்** என்பது புதுக்கோட்டை மாவட்டத்தில் உள்ள  தேவார வைப்புத்தலமாகும்.

## அமைவிடம்
புதுக்கோட்டைக்கு அருகில் உள்ளது. பெருமாநல்லூர் என்றும், தேவமலை என்றும் இவ்வூர் அழைக்கப்படுகிறது. உயரமான மலைப்பகுதியில் கோயில் தனியாக உள்ளது.   

## இறைவன்,இறைவி
குன்றைக் குடைந்து அமைந்துள்ள இக்கோயிலில் உள்ள இறைவன் தேவநாதர் ஆவார். இறைவி தேவநாயகி ஆவார். 

## பிற சன்னதிகள்
பெருமிழலைக் குறும்ப நாயனார் சன்னதி உள்ளது. பெரிய குடவரைப் பிள்ளையார் காணப்படுகிறார். மண்டபத்தில் இறைவி சன்னதி உள்ளது. 

## மற்றொரு கோயில்
இவ்வூரிலுள்ள மற்றொரு சிவன் கோயில் நாகநாத சுவாமி கோயில் ஆகும். எண்ணற்ற நாக உருவங்கள் அங்கு காணப்படுகின்றன. 

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கான் பகதூர் முஹம்மது உஸ்மான்

**கான் பகதூர் சர் முஹம்மது உஸ்மான் **(***Mohammad Usman of Madras*** ) (1884 – 1 ஜனவரி 1960) ஓர் இந்திய அரசியல்வாதி. பொபிலி அரசர் முதல்வராக இருந்தபோது இவர் சென்னை மாகாணத்திற்கு ஆளுனராக இருந்தார்.

## ஆரம்பகால வாழ்க்கை
இவர் தமிழ்நாட்டின் தஞ்சாவூரில் முஸ்லிம் குடும்பத்தில் முஹம்மது யாகூப் என்பவருக்கு மகனாகப் பிறந்தார். இவர் சென்னை கிறித்துவக் கல்லூரியில் பட்டம் பெற்றவர். பின்னர் இவர் நீதிக்கட்சியில் இணைந்து செயல்பட துவங்கினார். யுனானி மருத்துவத்தில் திறமையான மருத்துவராகவும் இருந்தார்.

## அரசியல் வாழ்க்கை
உஸ்மான் 1920 ஆம் ஆண்டு மெட்ராஸ் சட்டமன்றத்தில் நீதிக்கட்சியின் சட்டமன்ற உறுப்பினராக தேர்வு செய்யப்பட்டார். 1920 ஆம் ஆண்டு முதல் 1923 ஆம் ஆண்டு வரை சட்டமன்ற உறுப்பினராக செயல்பட்டார். பிறகு 1924 ஆம் ஆண்டு முதல் - 1925 ஆம் ஆண்டு வரை சென்னை மாநகராட்சியின் தலைவராக செயல்பட்டார்.  1921 ஆம் ஆண்டு அக்டோபர் மாதம் சென்னை மாகாணத்தின் இரண்டாவது முதலைமைச்சர் பனகல் அரசர் உள்நாட்டு மருத்துவ பற்றிய ஆய்வு குழுவை உருவாக்கினார். அந்த குழுவுக்கு உஸ்மான் செயலாளராக நியமிக்கப்பட்டார்.

1922 ஆம் ஆண்டு இந்த குழு ஆயுர்வேத மருத்துவம் அறிவியலை அடிப்படையாகக் கொண்டது என்றும், ஆனால் அந்த மருத்துவம் மக்களிடையே பயன்பாட்டின் ஆர்வம் குறைத்து வருவதாக முதலமைச்சர் பனகல் அரசரிடம் அறிக்கை சமர்பித்தது. உஸ்மான் 1930 ஆம் ஆண்டு தென்னிந்திய முஹம்மதன் கல்வி குழுமத்தின் தலைவராக நியமிக்கபட்டார்.

1930 ஆம் ஆண்டு பொபிலி அரசர் சென்னை மாகாணத்தின் முதலமைச்சராக தேர்வு செய்யப்பட்டார். அப்போது அவரின் அமைச்சரவையில் உஸ்மானுக்கு உள்துறை அமைச்சகம் வழங்கப்பட்டது. ஆனால் அந்த அமைச்சர் பதவியை உஸ்மான் 1934 ஆம் ஆண்டு இராஜினாமா செய்துவிட்டு ஏ.டி.பன்னீர்செல்வம் என்பவரை நியமித்தார். அப்போது முஸ்லிம்கள் மத்தியில் பெரும் அதிருப்தியை உண்டாகியது.

உஸ்மான் தன்னுடைய பதவிக்கு மற்றொரு முஸ்லிமை பரிந்துரைக்காமல் கிருத்துவத்தை சேர்ந்தவரை பரிந்துரைத்தது தான் முஸ்லிம்களின் அதிருப்திக்கு காரணம். இதனால் வகுப்புவாத மோதல்கள் சில இடங்களில் நடந்தன.
thumb|கான் பகதூர் முஹம்மது உஸ்மான்
1935 ஆம் ஆண்டு உஸ்மான் ரோடரி சங்கத்தின் முதல் இந்திய தலைவராக தேர்வு செய்யப்பட்டார்.

### சென்னை மாகாணத்தின் ஆளுநர்
1934 ஆம் ஆண்டு மே 16 முதல் 11934ஆம் ஆண்டு ஆகஸ்ட் 1 வரை சென்னை மாகாணத்தின் ஆளுநராக தேர்வு செய்யப்பட்டார்.  இவர் சென்னை மாகாணத்திற்கு ஆளுநராக தேர்வு செய்யபட்ட முதல் இந்தியர் ஆவார்.

## இறப்பு
1960 ஆம் ஆண்டு பிப்ரவரி 1 அன்று உஸ்மான் இயற்கை எய்தினார். அப்போது அவருக்கு 76 வயது. இவரின் நினைவாக சென்னை தியாகராய நகரின் முக்கிய சாலைக்கு உஸ்மான் சாலை என பெயரிடப்பட்டுள்ளது.

## மேற்கோள்கள்


பகுப்பு:நீதிக்கட்சித் தலைவர்கள்
பகுப்பு:கான் பகதூர் பட்டம் பெற்றவர்கள்
பகுப்பு:தஞ்சாவூர் மாவட்ட மக்கள்
பகுப்பு:1884 பிறப்புகள்
பகுப்பு:1960 இறப்புகள்
பகுப்பு:இந்திய முஸ்லிம்கள்
துடையூர் விஷமங்களேஸ்வரர் கோயில்

**துடையூர் விஷமங்களேஸ்வரர் கோயில்** என்ற சிவன் கோயில், திருச்சி மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
திருச்சி-முசிறி-நாமக்கல்-சேலம் சாலையில் 10 கி.மீ. தொலைவில் துடையூர் அமைந்துள்ளது.

## இறைவன்,இறைவி
இக்கோயிலில் உள்ள இறைவன் விஷமங்களேஸ்வரர் ஆவார். இறைவி மங்களநாயகி ஆவார். இறைவன் பெயர் கடம்பவனேசுவரர் என்றும், இறைவியின் பெயர் வீரமங்களேசுவரி என்றும் முன்னர் குறிப்பிடப்பட்டுள்ளது.

## பிற சன்னதிகள்
திருச்சுற்றில் விநாயகர், சுப்பிரமணியர், பைரவர், பிரம்மா, துர்க்கை ஆகியோர் உள்ளனர்.  வலது புறத்தில் இறைவி சன்னதி உள்ளது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
கெர்மான் மாகாணம்

**கெர்மான் மாகாணம்** (*Kerman Province* (, *Ostān-e Kermān*) என்பது ஈரானின் முப்பத்தோரு மாகாணங்களுள் மிகப்பெரிய மாகாணமாகும். ஈரானின் தென்கிழக்கில் உள்ள இந்த மாகாணத்தின் நிர்வாக மையமாக கெர்மான் நகரம் உள்ளது. 2014 இல் இந்த மாகாணமானது ஈரானின் ஐந்தாம் வட்டாரத்தின் ஒரு பகுதியாக ஆக்கப்பட்டது. பண்டைய காலத்தில், குறிப்பாக அகாமனிசியப் பேரரசு காலத்தில் இப்பகுதியானது கார்மேனியா எனக் குறிப்பிடப்பட்டது. இது ஈரானின் முதல் பெரிய மாகாணமாக   பரப்பளவு கொண்டதாக உள்ளது. இது ஈரானின் நிலப்பரப்பில் கிட்டத்தட்ட 11 சதவிகிதத்தை வகிக்கிறது. மாகாணத்தின் மக்கள் தொகை சுமார் 3 மில்லியன் (நாட்டில் 9 வது இடம்) ஆகும்.

## வரலாறும், பண்பாடும்
கெர்மான் மாகாணமானது இங்கு உள்ள பல்வேறு புவியியல் காலங்களைச் சேர்ந்த முதுகெலும்பி புதைபடிவங்கள் இருப்பதன் காரணமாக புதைபடிம ஆய்வாளர்களின் சொர்கமாக உள்ளது. 

கெர்மான் மாகாணத்தில் மனிதக் குடியேற்றங்களின் வரலாறு கி.மு. நான்காயிரம் ஆண்டுகளுக்கு முற்பட்டதாக உள்ளது. இந்த பகுதி ஈரானின் பண்டைய பிராந்தியங்களில் ஒன்றாக கருதப்படுகிறது. இங்கு மதிப்புமிக்க வரலாற்று சின்னங்கள் கண்டுபிடிக்கப்பட்டுள்ளன. கி.மு. 2500 க்கு முன்பு அறியப்படாத குடியேற்றக்காரர்களால் நிறுவப்பட்ட இடமாக தொல்லியல் ஆய்வாளர்களால் நிறுவப்பட்ட இடத்திற்கு சான்றாக மாகாணத்தின் ஜிரோப்ட் பகுதி உள்ளது.  ஈரானின் கலாச்சார பாரம்பரிய அமைப்பின் கூற்றுப்படி, கெர்மான் மாகாணம் மொத்தம் 283 வரலாற்றுச் சுவடுகள் மற்றும் தளங்களைக் கொண்டுள்ளது. பண்டைய கைவிடப்பட்ட கோட்டைகளான அர்கா-ஈ பாம் மற்றும் ரையன் கோட்டையகம் போன்றவை 2,000 ஆண்டுகளாக பாலைவனத்தில் பாதுகாக்கப்பட்டுள்ளன.

## நிலவியல்
மாகாணத்தின் உயரமான பகுதிகளானது ஈரானின் மத்திய மலைத் தொடர்களின் தொடர்ச்சியில் உள்ளன. இந்த மலைத் தொடரானது அஜர்பைஜானில் தொடங்கி எரிமலை மடிப்புகளிலிருந்து நீண்டு, ஈரானின் மத்திய பீடபூமியில் கிளைந்து, பாலூஷ்காந்தில் முடிகின்றது. மாகாணமானது இந்த மலைத்தொடர்களுக்கு இடையில் பரந்த சமவெளிகளை  கொண்டுள்ளது. பாகாகார்ட் மற்றும் குஹு-ஈ பானன் மலைகள் இந்த பிராந்தியத்தில் மிகப் பெரியவையாகும். இவை டோக்ரோல், அல்ஜெர்ட், பால்வார், சிராக், அபேரேக், தஹ்ரோட் போன்ற சிகரங்களைக் கொண்டுள்ளன. யாசிலிருந்து கெர்மான் மற்றும் சாலேஹ்-யெ-ஜஸ்மூர் வரை நீண்டுள்ள பகுதிகளானது கடல் மட்டத்திலிருந்து 4501 மீட்டர் உயரமானவையாக உள்ளன. மேலும் குஹ்ர்-இ ஷா 4402 மீட்டர் உயரமானதாக உள்ளது.

மாகாணத்தின் பெரும்பகுதியானது பெரும்பாலும் ஸ்டெப்பி புல்வெளிகள் அல்லது மணல் பாலைவனமாக உள்ளது. இதில் சில பாலைவனச்சோலைகளும் உள்ளன. இப்பகுதியில்  பேரீச்சை, தோடம்பழம்   (இவை ஈரானில் சிறந்தவை என்று கூறப்படுகிறது) பசுங்கொட்டை போன்றவை விளைவிக்கப்படுகின்றன. பழங்காலத்தில் இப்பகுதியின் "கார்மேனியன்" மதுவானது அதன் தரத்திற்காக புகழப்பட்டது [Strabo XV.2.14 (cap. 726)]. இந்த மாகாணமானது அதன் பாசனத்திற்காக குனான்கள் என்னும் நிலத்தடி நீர் வழிகளை சார்ந்துள்ளது. மாகாணத்தின் நடுப்பகுதியான ஹெஸார் மலையின் உச்சியானது, கடல் மட்டத்திலிருந்து 4501 மீட்டர் உயரத்தில் உள்ளது.

## மாவட்டங்கள்
கெர்மான் மாகாணத்தின் மாவட்டங்களாக ருப்சன்ஜான் கவுண்டி, அபர்ணாபாத் கவுண்டி, ராப்சன் கவுன், ராபர்ட் கவுண்டி, சிரான் கவுண்டி, ஷர்ர்-இ-பாபாக் கவுண்டி, கெர்மான் கவுண்டி, ரபார் கவுண்டி, ஆர்ஜிய்யூ கவுண்டி, ஃஹஹ்ராஜ் கவுண்டி, ஃபரியப் கவுண்டி, ரவார் கவுண்டி போன்றவை உள்ளன.

## மேற்கோள்கள்

பகுப்பு:ஈரானின் மாகாணங்கள்
கஞ்சாறு ஆனந்த தாண்டேசுவரர் கோயில்

**கஞ்சாறு ஆனந்த தாண்டேசுவரர் கோயில்** என்ற சிவன் கோயில், மயிலாடுதுறை மாவட்டத்தில் உள்ள ஒரு தேவார வைப்புத்தலமாகும்.

## அமைவிடம்
மயிலாடுதுறை-சீர்காழி சாலையில் 1 கி.மீ. தொலைவில் உள்ளது. கஞ்சாறு, கஞ்சாறூர் என்றும் ஆனதாண்டவபுரம் என்றும் அழைக்கப்படுகிறது.

## இறைவன், இறைவி
இக்கோயிலில் உள்ள இறைவன் ஆனந்த தாண்டேசுவரர் ஆவார். இறைவி பிருகந்நாயகி ஆவார்.

## பிற சன்னதிகள்
திருச்சுற்றில் விநாயகர், சுப்பிரமணியர் சன்னதிகள் உள்ளன.  ஆஞ்சநேயர், பைரவர், நவக்கிரகம், சனீசுவரர், சூரியன், சந்திரன் சன்னதிகளும் உள்ளன. இத்தலம் மானக்கஞ்சாற நாயனார் அவதரித்த தலமாகும். அவருடைய திருமேனியும், அவருடைய மகளின் திருமேனியும் இக்கோயிலில் உள்ளன.

## மேற்கோள்கள்

பகுப்பு:தேவார வைப்புத் தலங்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்